Star Trek: The Next Generation

Forbindelser til andre deler av Star Trek-universet

Seriens åpningssmusikk kombinerer fanfaren fra den opprinnelige serien (laget av Alexander Courage) med Jerry Goldsmiths sang til filmen Star Trek: The Motion Picture.
The Next Generation har andre likheter med Star Trek: The Motion Picture, som selv tok ideer fra planene for Star Trek: Phase II. Filmens Willard Decker og Ilia har mange likheter med Will Riker og Deanna Troi i The Next Generation. Seriens premiereepisode for sesong 2 var basert på et skript til Phase II, det samme var episoden Devil's Due.
Noen sett fra den opprinnelige serien og de tidlige filmene ble brukt om igjen for The Next Generation, og igjen brukt i filmene som kom senere. Deler av tranporterrommet laget til The Next Generation er tatt fra transporterrommet i Star Trek: The Original Series.
Varianter av utseendet på «Enterprise»s dataskjermer, kalt LCARS, dukker også opp i seriene Deep Space Nine og Voyager og Next Generation-filmene. Serien etablerte også den fem-sifrede stjernedatoen, hvor det andre sifferet står for sesongnummeret. Deep Space Nine og Voyager fortsatte med dette, men brukte stjernedatoer derivert fra når de begynte i forhold til The Next Generation. Deep Space Nines første episode har derfor en stjernedato satt til midten av sesong seks av The Next Generation og Voyager en stjernedato satt til midten av Deep Space Nines tredje sesong.

Figur

Tre fra den opprinnelige Star Trek sine skuespillere er med i sine respektive figurer i The Next Generation: DeForest Kelley som "Leonard McCoy" i "Encounter at Farpoint", Leonard Nimoy som "Spock" i "Unification", og James Doohan som "Montgomery Scott" i episoden "Relics". Mark Lenard spilte Sarek i to episoder, og Majel Barrett gjentok sin stemmerolle som Enterprise's computer, og i rollen som Deannas mor, "Lwaxana Troi". 
The Next Generation introduserer to nye figurer som senere ville få hovedroller i serien Deep Space Nine: "Miles O'Brien" (spilt av Colm Meaney) og "Worf". Andre figurer fra Next Generation som opptreer i Deep Space Nine inkluderer "Q", "Duras søstrene", "Klingon Chancellor Gowron", "Klingon Kurn" (Worfs bror), "Alexander Rozhenko" (Worfs sønn), "Keiko O'Brien" (Miles kone), "Molly O'Brien" (Miles datter), "Lwaxana Troi", "Thomas Riker", "Vash" og "Gul Evek".
"Reginald Barclay", "Deanna Troi", "Q", "William Riker" og "Geordi LaForge" opptrer alle i Voyager. "Tom Paris", en hovedperson i Voyager, ble basert på figuren fra Next Generation, "Nicholas Locarno"; Robert Duncan McNeill, som spilte "Locarno", gikk videre til å spille "Paris". Deep Space Nine's "Julian Bashir", spilt av Alexander Siddig, er også med i The Next Generation's episode "Birthright, Part I", og Armin Shimerman spilte "Quark" i episoden "Firstborn".
"Deanna Troi" og "William Riker" er også med i Enterprise finalen "These Are the Voyages..."

Raser

Ferengi-rasen, som en av de gjentagende rasene i The Next Generation, opptrer også i flere Star Trek spin-offs. The Next Generation inttroduserer også Borg-rasen, Cardassian-rasen, og Bajor-rasen, sammen med Maquis-terroristgruppen, alle spiller en rolle i de senere seriene Deep Space Nine og Voyager. Romulanerne gjentar sin aggressive rolle i The Next Generation, mens Klingon-rasen dukker opp som allierte av Føderasjonen.